ວັນທີ 31 ພຶດສະພາຜ່ານມາ ພະແນກອຸດສາຫະກຳ ແລະການຄ້ານະຄອນຫຼວງວຽງຈັນ, ຮ່ວມກັບສະພາການ ຄ້າແລະອຸດສາຫະກຳນະຄອນຫຼວງວຽງຈັນ ແລະຄະນະກຳມະການວຽກງານປະຊາຄົມເສດຖະກິດອາຊຽນຂັ້ນ ນະຄອນຫຼວງວຽງຈັນຮ່ວມກັນຈັດກອງປະຊຸມສຳມະນາການພັດທະນາທຸລະ ກິດຂອງນະຄອນຫຼວງວຽງຈັນໃນເງື່ອນ ໄຂການເຊື່ອມໂຍງປະຊາຄົມເສດຖະກິດອາຊຽນຢູ່ສູນການຄ້າລາວ-ໄອເຕັກ ໂດຍພາຍໃຕ້ການເປັນປະທານຂອງ ທ່ານ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ, ພ້ອມດ້ວຍພາກສ່ວນທີ່ກ່ຽວຂ້ອງຕ່າງໆເຂົ້າຮ່ວມ.
ທ່ານ ເບີລິນ ເພັດຈັນທະລາດ ຫົວ ໜ້າພະແນກອຸດສາຫະກຳ ແລະການຄ້າ ນະຄອນຫຼວງວຽງຈັນກ່າວວ່າ: ຈຸດປະ ສົງ ແລະຄາດໝາຍຂອງກອງປະຊຸມສຳ ມະນາໃນຄັ້ງນີ້ກໍເພື່ອສືບຕໍ່ຈັດຕັ້ງປະຕິບັດມະຕິກອງປະຊຸມ ໃຫຍ່ຄັ້ງທີ X ຂອງ ພັກ ແລະແຜນພັດທະນາເສດຖະກິດ-ສັງ ຄົມແຫ່ງຊາດ 5 ປີຄັ້ງທີ VIII (2016-2020) ເປັນແຜນບຸກທະລຸສູ່ການຜະລິດ ສິນຄ້າ, ການຫັນສູ່ການບໍລິການ, ມີ ການພັດທະນາໄປສູ່ຄຸນນະພາບ ແລະ ເພື່ອຜັນຂະຫຍາຍມະຕິກອງປະຊຸມໃຫຍ່ ຄັ້ງທີ VI ຂອງອົງຄະນະພັກນະຄອນ ຫຼວງວຽງຈັນ, ພ້ອມດຽວກັນນັ້ນກໍເພື່ອ ເຮັດໃຫ້ພາກທຸລະກິດເຂົ້າໃຈນະໂຍບາຍ ແລະທິດທາງຂອງລັດຖະບານ, ເວົ້າ ລວມ, ເວົ້າສະເພາະແມ່ນວິໃສທັດຂອງ ນະຄອນຫຼວງວຽງຈັນຕໍ່ກັບການເຊື່ອມ ໂຍງປະຊາຄົມເສດຖະກິດອາຊຽນ (AEC), ໃນນັ້ນກໍເພື່ອເຮັດໃຫ້ນັກທຸລະ ກິດ SMEs ໄດ້ຮັບຮູ້ເຖິງສິ່ງທ້າທາຍ ແລະກາລະໂອກາດໃນໄລຍະການເຊື່ອມໂຍງກັບພາກພື້ນ ແລະສາກົນ.
ນອກນັ້ນ ທ່ານຍັງກ່າວຕື່ມອີກວ່າ: ກອງປະຊຸມສຳມະນາໃນຄັ້ງນີ້ ແມ່ນມີ ຄວາມໝາຍສຳຄັນຍິ່ງເພາະເປັນກາລະ ໂອກາດອັນດີທາງພາກລັດ ໄດ້ສ້າງເງື່ອນ ໄຂໃຫ້ແກ່ບັນດາຫົວໜ່ວຍວິສາຫະກິດ ໃນທຸກຂົງເຂດວຽກງານເພື່ອໃຫ້ມີ ຄວາມເຂົ້າໃຈນຳໄປຜັນຂະຫຍາຍເຂົ້າ ໃນການພັດທະນາທຸລະກິດຕົນເອງໃຫ້ ເຂັ້ມແຂງ, ມີຜົນສຳເລັດ, ຜະລິດຕະພັນ ມີຄຸນນະພາບ ແລະເຄື່ອນໄຫວໄດ້ຢ່າງ ເຕັມເມັດເຕັມໜ່ວຍທັງສອດຄ່ອງກັບກົດ ໝາຍກຳນົດໄວ້, ໃນນັ້ນເຫັນວ່າການສຳ ມະນາຄັ້ງນີ້ ແມ່ນມີຜົນດີຫຼາຍຕໍ່ບັນດາຫົວໜ່ວຍທຸລະກິດຕ່າງໆທີ່ເຂົ້າຮ່ວມ ຈະໄດ້ຮັບຟັງການເຜີຍແຜ່ກ່ຽວກັບບັນດາ ນະໂຍບາຍ, ໂອກາດ, ສິ່ງທ້າທ້າຍ ແລະ ການສ້າງທັກສະໃນກາເຈລະຈາການ ຄ້າຈາກວິທະຍາກອນທີ່ມີຄວາມຮູ້ ແລະ ປະສົບການທີ່ມາຈາກກົມນະໂຍບາຍ ການຄ້າຕ່າງປະເທດ, ສະຖາບັນຄົ້ນ ຄວ້າເສດຖະກິດການຄ້າ ແລະກົມຮ່ວມ ມືສາກົນ, ໂດຍສະເພາະແຜນເຊື່ອມໂຍງ ທາງດ້ານການເງິນ-ເງິນຕາອາຊຽນ, ການພັດທະນາຕະຫຼາດທຶນ, ການເຊື່ອມຕໍ່ການຊື້ຂາຍຫຼັກຊັບລະຫວ່າງຕະຫຼາດ ທຶນອາຊຽນ ແລະການປັບປຸງດ້ານລະ ບຽບການຄຸ້ມຄອງເພື່ອໃຫ້ໄດ້ມາດຕະ ຖານ ແລະສອດຄ່ອງລະຫວ່າງຕະຫຼາດ ທຶນໃນພາກພື້ນ ແລະໃນນັ້ນແມ່ນການ ເປີດເສລີກ່ຽວກັບການນຳເຂົ້າ-ສົ່ງ ອອກກະແສທຶນ, ເງິນຕາຕ່າງປະເທດ,ການລົງທຶນໂດຍກົງຈາກຕ່າງປະເທດ ໂດຍຍົກເລີກຂໍ້ກີດຂວາງຕ່າງໆ.
ທີ່ມາແຫຼ່ງຂ່າວ: ເສດຖະກິດ-ການຄ້າ